หนูอายุ26ปี เป็นประจำเดือนมาวันที่ 9 แล้วค่ะ แถมจำนวนประจำเดือนไม่ได้ลดเลย ยังมาเยอะมากทุกวัน ก่อนหน้านี้ ตอนเดือนธันวาหนูกินยาคุมฉุกเฉินเป็นครั้งแรกค่ะ แล้วประจำเดือนก็มาภายในเดือนธันวา(เท่ากับเดือนธันวาเป็นประจำเดือนสองครั้ง) พอเดือนมกราก็มาปกติค่ะ แต่พอเดือนนี้มาเยอะผิดปกติมากเลยค่ะ สองวันแรกมานิดเดียว พอวันที่สามจนถึงวันที่เก้าก็มาเยอะมากจนล้นตลอดเลยค่ะ แถมมีเป็นลิ่มๆทุกวัน อันนี้ผิดปกติใช่มั้ยคะ สาเหตุเกิดจากอะไรได้บ้างคะ
สวัสดีค่ะ งาน,การทานยาคุมฉุกเฉินในเดือน ธ.ค. แล้วได้มีประจำเดือนมา 2 ครั้ง ก็น่าจะเกิดจากผลของยาคุมฉุกเฉินค่ะ โดยเลือดที่ออกหลังจากทานยาไปประมาณ 1 สัปดาห์ คือเลือดที่เกิดจากผลของยา ส่วนเลือดที่ออกในครั้งต่อมา ก็น่าจะเป็นประจำเดือนค่ะสำหรับในเดือน ก.พ. นี้ หากมีเลือดออกมานาน 9 วันแล้ว และมีปริมาณที่มากผิดปกติ อาจเกิดจากสาเหตุ เช่น1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม ครรภ์ไข่ปลาอุก เป็นต้น โดยเลือดที่ออกก่อนหน้านั้น อาจไม่ใช่ประจำเดือนก็ได้2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในวัยกลางคนขึ้นไป4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย5. ผลจากการใช้ยาฮอร์โมนอื่นๆ เช่น ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้น6. การผลิตฮอร์โมนของรังไข่ผิดปกติในเบื้องต้น ควรลองตรวจหาการตั้งครรภ์ดูก่อนค่ะ หากตรวจพบ ก็ควรรีบไปพบแพทย์โดยเร็ง แต่หากตรวจไม่พบ แต่เลือดยังคงไม่หยุดไหล ก็ควรไปพบสูติ-นรีแพทย์เพื่อตรวจหาสาเหตุและรักษาให้เลือดหยุดไหล ไม่ควรปล่อยไว้ เพราะจะทำให้เกิดภาวะโลหิตจางตามมาได้ค่ะ